Επικήδειος Μιχάλη: 


Αγαπητέ Μιχάλη. ὠὣς πρόεδρος του συλλόγου 
καθηγητών του Ιου Γενικού Λυκείου Μεσσήνης, έχω 
και εγώ το θλιβερό καθήκον να σου απευθύνω τον 
ύστατο χαιρετισμό στο αδόκητο ταξίδι σου. Θέλουμε να 
ξέρεις, ότι θα σε θυμόμαστε όλοι µας για πάντα στο 
υὑπόλοιπό του βίου µας. Θα θυμόμαστε ένα ευγενικό 
παιδί, που εκπροσωπούσε τους συμμαθητές του µε τον 
καλύτερο και αποτελεσματικότερο τρόπο, ένα παιδί που 
ὁὀρούσε συνεκτικά και όχι διαλυτικά για την μαθητική 
κοινότητα και είχε ειλικρινές Και έµπρακτο ενδιαφέρον 
για την λειτουργικότητα του σχολείου που φοιτούσε. Τον 
ένοιαζε το σχολείο του, τον ένοιαζε η εικόνα του 
σχολείου του. τηρούσε την δεοντολογία και πέραν 
αυτών, ενεφάνιζε ένα ήθος. Ένα ἠθος που πλέον για 
μένα είναι ευεξήγητο αφ΄ ότου γνώρισα ,έστω και σε 
αυτή την απίστευτη θλιβερή συγκυρία τους οικείους 
του. 

Μιχάλη. ό,τι υπόδειξη µου έκανες την ακολούθησα, 
'αφού ποτέ δεν µου ζήτησες για τους συμμαθητές σου 
κάτι το υπερβολικό ή το άτοπο . αλλά το λελογισμένο το 
µετρηµένο. το σωστό, το πρέπον. το συνάδον, το εφικτό. 
Αυτό ήταν προϊόν µιας απίστευτης ωριμότητας µε 
απόλυτα κριτήρια και όχι µόνο ὣς προς την ηλικία σου. 
Καλό κατευόδιο στο πρώιμό σου ταξίδι και ο Θεός να 
οπλίσει µε δύναμη τους οικείους σου, να απαλύνει τον 
πόνο τους. να τους δώσει κουράγιο και να παλέψουν 
για την ζωή . παρ΄ ότι κοινή γαρ η τύχη και το µέλλον 
αβέβαιον........ 

Καλό σου ταξίδι Μιχάλη. 


